বাংলা টেলিভিশনে যে কয়েকটি চরিত্র নাম মাহাত্ম্যতেই দর্শকের মনে রয়ে গিয়েছে, তার মধ্যে অন্যতম ‘মেমবউ’। এর আগে স্টার টিভি-র ‘এক হাজারো মে মেরি বহনা হ্যায়’ ধারাবাহিক দিয়ে জাতীয় টেলিভিশনে ডেবিউ করেছিলেন বিনীতা চট্টোপাধ্যায়। কিন্তু ‘মেমবউ’ তাঁকে জনপ্রিয়তার তুঙ্গে নিয়ে গিয়েছে। 

বাঙালি বউয়ের সাজে বিশেষ ফোটোশ্যুটে। ছবি সৌজন্য: বিনীতা
ধারাবাহিক শেষ হওয়ার পরে বাংলা টেলিপর্দা থেকে লম্বা ব্রেক নিয়েছেন তিনি। তাঁর ছোটবেলার প্যাশন, গান ও স্টেজ পারফরম্যান্সে মন দিয়েছেন। সম্প্রতি মুম্বইতে পাকাপাকি ভাবে থাকতে শুরু করেছেন বিনীতা। লোখান্ডওয়ালা অঞ্চলে ফ্ল্যাট নিয়েছেন। কিন্তু প্রশ্ন হল, কলকাতা ছেড়ে কেন চলে গেলেন তিনি? তবে কি এবার শুধুই বলিউড অথবা জাতীয় টেলিভিশনে কাজ করতে চাইছেন তিনি? 

এই বিষয়ে অন্যান্য খবর

কৃতী ছাত্রী, দেশের কনিষ্ঠতম সাংবাদিকদের অন্যতম, কীভাবে হলেন ‘মেমবউ’
পার্টি-নাচ-গান ছাড়াই বর্ষবরণ করলেন ‘মেমবউ’ বিনীতা



নতুন লুকে। ছবি সৌজন্য: বিনীতা
পয়লা বৈশাখ উপলক্ষে একটি বিশেষ ব্রাইডাল ফোটোশ্যুট করতে কিছুদিন আগে এসেছিলেন কলকাতায়। তখনই এবেলা ওয়েবসাইটের সঙ্গে একান্ত আড্ডায় জানালেন মুম্বইতে থাকার আসল কারণ। ‘‘বলিউডের সঙ্গে তো আমার বহু বছরের সম্পর্ক। শাহরুখ, অক্ষয়কুমার থেকে শুরু করে প্রায় সব তারকাদের সঙ্গেই আমি পারফর্ম করেছি। সেটা ‘মেমবউ’-এর অনেক আগে। কিন্তু এখন আমার মুম্বই থাকার কারণটা অন্য। আমি এখন একটি বিদেশি নিউজ চ্যানেলের ‘ফেস’। আমার কাজের জায়গাই হল মুম্বই। তাই আমাকে বেশিরভাগ সময় ওখানেই থাকতে হচ্ছে। আমি তো সাংবাদিকতার ছাত্রী ছিলাম তোমরা জানো, অভিনয়ে আসার আগে আমি চাকরিও করেছি নামকরা মিডিয়া হাউসে। আবারও সেই পুরনো ফিল্ডে ফিরতে পেরে খুব ভাল লাগছে’’, জানালেন বিনীতা। 


মুম্বইতে তাঁর নতুন ফ্ল্যাটের এক ঝলক। কিছুদিন আগে এখানেই পালন করলেন মায়ের জন্মদিন। ছবি সৌজন্য: বিনীতা
তবে কি তিনি অভিনয় ছেড়ে দিলেন? ‘‘একেবারেই না। ভাল চরিত্র পেলে অবশ্যই কাজ করব। সেটা টেলিভিশন হোক বা ফিল্ম। আর এই কাজের পাশাপাশি আমি তো গানটাও কন্টিনিউ করছি। নিয়মিত করপোরেট ইভেন্টসও চলছে’’, বললেন সুন্দরী। তাঁর স্টেজ পারফরম্যান্স যাঁরা দেখেননি তাঁদের জন্য রইল একটি এমবেড লিঙ্ক। কিছুদিন আগে তাঁর সোশ্যাল মিডিয়া পেজে এই ভিডিওটি শেয়ার করেছিলেন বিনীতা।